கேள்வி: ஒரே வானம் ஒரே பூமி பற்றி விளக்கவும்.
பதில்: ஒரே வானம் ஒரே பூமி (''Ore Vaanam Ore Bhoomi'') 1979 ஆம் ஆண்டு வெளிவந்த தமிழ்த் திரைப்படமாகும். ஐ. வி. சசி இயக்கத்தில் வெளிவந்த இத்திரைப்படத்தில் ஜெய்சங்கர், கே. ஆர். விஜயா மற்றும் பலர் நடித்திருந்தனர். கதை சுருக்கம் லக்ஷ்மி என்ற இளம் பெண் தனது குடும்பத்தின் முக்கிய ஆதாரமாக வாழ்கிறாள். வயதான தந்தை, சகோதரர்கள், சகோதரிகளின் பொறுப்பை தனியாகச் சுமக்கிறாள் இளம் பெண் லக்ஷ்மி. குடும்பத்தின் பொருளாதார நிலையை உயர்த்த வேண்டும் என்ற எண்ணத்தில் அமெரிக்காவில் நர்ஸாக வேலை செய்யும் வாய்ப்பை ஏற்று நியூயார்க் செல்கிறாள். அங்கே கடினமாக உழைத்து சம்பாதித்த பணத்தை இந்தியாவில் உள்ள குடும்பத்திற்குக் அனுப்புகிறாள். அமெரிக்காவில் வேலை செய்யும் போது ஒரு வெளிநாட்டு மருத்துவர் லக்ஷ்மியை காதலிக்கிறார். திருமணம் செய்ய விரும்பினாலும், குடும்பப் பொறுப்புகளும் இந்திய மரபுகளும் காரணமாக லக்ஷ்மி குழப்பமடைகிறாள். இதற்கிடையில் கதாநாயகன் சங்கர் அமெரிக்காவிற்கு வருகிறார். இந்தியாவில் அவர் உதவியிருந்த ஒரு வெளிநாட்டவரின் அழைப்பின்படி வந்த அவர், அங்கு வந்தபின் அந்த நபர் இறந்துவிட்டதை அறிகிறார். யாரும் இல்லாத நாட்டில் வேலை தேடி அலைந்து பல கஷ்டங்களை எதிர்கொள்கிறார். பின்னர் லக்ஷ்மி தனது தங்கை சீதா யையும் அமெரிக்காவிற்கு அழைத்து வருகிறாள். ஆனால் தங்கை மேற்கத்திய வாழ்க்கை முறையால் கவரப்பட்டு இரவு விருந்துகள், சுதந்திரமான பழக்கவழக்கங்கள் போன்றவற்றில் ஈடுபட ஆரம்பிக்கிறாள். இதனால் சகோதரிகளுக்குள் கருத்து வேறுபாடுகள் உருவாகின்றன. சில தவறான மனிதர்களின் வலையில் சிக்கப் போகும் நிலையில் சங்கர் அவளை காப்பாற்றுகிறார். அதே சமயம் சகோதரன் சோமு அமெரிக்கா வருகிறான். விரைவில் பணக்காரனாக வேண்டும் என்ற ஆசையில் சூதாட்டம் மற்றும் குற்றவாளிகளின் தொடர்பில் சிக்கிக் கொள்கிறான். இதனால் குடும்பம் பெரிய பிரச்சினையில் மாட்டிக்கொள்கிறது. அவரை காப்பாற்றுவதற்காக சங்கர் போராடுகிறார்.
கேள்வி: ஒரே வானம் ஒரே பூமி - பாடல்கள் என்பது என்ன?
பதில்: இத்திரைப்படத்திற்கு ம. சு. விசுவநாதன் இசையமைத்திருந்தார்.